बर्थडे पर पत्नी देबिना-बच्चों संग किए सिद्धिविनायक के दर्शन
गुरमीत चौधरी ने सेलिब्रेट किया अपना 39वां जन्मदिन, Visited Siddhivinayak on his birthday with wife Debina and children
टेलीविजन इंडस्ट्री के राम बनकर लोगों के दिलों में अपनी खास जगह बनाने वाले गुरमीत चौधरी आज यानी 22 फरवरी को अपना जन्मदिन मना रहे हैं। अभिनेता 39 साल के हो गए हैं। इसी बीच अपने जन्मदिन के खास मौके पर वह अपनी फैमिली के साथ बप्पा का आशीर्वाद लेने पहुंचे, जिसका एक वीडियो और कुछ फोटोज उन्होंने अपने सोशल मीडिया अकाउंट पर शेयर किया है।
बप्पा का लिया आशीर्वाद 
वीडियो में गुरमीत अपने परिवार के साथ सिद्धिविनायक पहुंचकर बप्पा का आशीर्वाद ले रहे हैं। फोटोज में वह पत्नी देबिना और छोटी बेटी के साथ नजर आ रहे हैं। तो वहीं दूसरी फोटो में गुरमीत अपनी बड़ी बेटी लियाना को लिए हुए नंदी के कान में अपनी विश कह रहे हैं। तीसरी फोटो में वो बेटी लियाना और देबिना के साथ मंदिर के बाहर खड़े होकर पोज दे रहे हैं। इस दौरान गुरमीत ने पेस्टल कलर का कुर्ता- पजामा पहना था। वहीं, देबिना पेस्टल कलर के फ्लोरल शरारा सेट में बहुत खूबसूरत लग रही थीं। बेटी दिविशा ने अपनी मां से मैच करती हुई ड्रेस पहनी थी।
गुरमीत ने शेयर किया पोस्ट
गुरमीत ने पोस्ट को शेयर करते हुए कैप्शन में लिखा, 'मेरा जन्मदिन बप्पा के आशीर्वाद के साथ शुरू हुआ। आपकी सभी हार्दिक और सुंदर शुभकामनाओं के लिए आप सभी का धन्यवाद। आप सभी के लिए आभारी हूं।' इस वीडियो के सामने आते ही फैंस ने उन्हें सोशल मीडिया पर बर्थडे की ढेर सारी शुभकामनाएं दी है।
